Comunicarea+în+timpul+expediţiilor+polare

Comunicarea în timpul expediţiilor polare - Grupa 4

Istoricul expediţiilor polare Polul Nord este cel mai înalt punct al axei terestre, situat în Marea Glaciară Arctică. Polul nord geografic a fost atins de cercetătorii nord-americani Robert Edwin Peary şi Matthew Henson la data de 6 aprilie 1909. Cercetările ulterioare au pus la îndoială faptul că cei doi cercetători ar fi atins într-adevăr polul geografic, însemnările lor nefiind deajuns de precise. Astfel Frederick Cook pretinde că el ar fi fost primul ce a atins polul geografic la data de 21 aprilie 1908, această afirmaţie fiind mai târziu considerată falsă. Până azi nu există certitudinea că aceste două expediţii polare ar fi atins efectiv polul. Pentru prima oară, din notările lui Umberto Nobile din anul 1926, reiese clar că expediţia lui Roald Amundsen şi Lincoln Ellsworth la bordul dirijabilului Norge a atins cu certitudine polul nord. Primii oameni care au călcat într-adevăr pe teritoriul polului nord a fost o grupă de savanţi sovietici sub conducerea lui Ivan Papanin în 1937, care au ajuns zburând cu avionul. Primul om care a ajuns la pol pe jos, a fost scoţianul Sir Wally Herbert în 1969. Un eveniment decisiv în explorările Arctice a avut loc în anul 1904, atunci când Geographia lui Ptolemeu a fost tradusă în latină introducând astfel conceptele de latitudine şi longitudine. Astfel, navigatorilor le era mai uşor să urmărească pe hărţi poziţia lor precum si destinaţia. Totodată, aceştia foloseau si busole, pentru a le indica direcţia care trebuia urmată. Cu alte cuvinte, resurse precum şi mijloacele de comunicare folosite in trecut erau foarte limitate. Progresele înregistrate în domeniul tehnologiilor de transport şi de comunicare a revoluţionat activitatea de explorare polară. Tehnologia informaţiei computerizate în expediţiile polare din zilele noastre Odată cu dezvoltarea tehnologiei, au apărut noi progrese şi în modul de organizare a acestor expediţii polare. Dacă în trecut, pentru a ajunge la poli se foloseau hărţi, busole, sănii trase de câini, dirijabile, corăbii, în prezent se folosesc mijloace moderne precum elicopterul, maşini de teren, snowmobile, telefoane mobile prin satelit, staţii radio VHF, sisteme GPS, computere, surse de energie neconvenţională. Întrucât în cadrul acestor expediţii polare se urmăreşte efectuare anumitor studii, analize asupra zonelor geografice, tehnologia IT trebuie să fie nelipsită. Pentru a comunica aceste rezultate este nevoie de o conexiune la internet, o conexiune securizată. Această conexiune poate fi prin satelit. Accesul internet prin intermediul sateliţilor geostaţionari necesită o staţie VSAT şi abonament de acces la satelit. Avantajul acestui tip de internet este că funcţionează oriunde in aria de acoperire a satelitului şi este recomandat pentru utilizatori individuali sau mici reţele de calculatoare cu trafic moderat, in zone izolate. Totodată, se asigură şi recepţia în timp real a datelor şi imaginilor transmise de diverşi sateliți meteorologici. În ceea ce priveşte telefonia mobilă prin satelit, aceasta nu a atins un succes ameţitor datorită reţelelor de telefonie mobilă clasică. Cu toate acestea, o serie întreagă de persoane se bazează numai pe acest tip de telefonie, de la muncitorii de pe o platformă petrolieră la membrii unei expediţii in Himalaya sau in jurul Polilor. Staţiile radio VHF sunt nişte echipamente absolut necesare pentru comunicarea între membrii echipei din expediţie şi baza de explorare. Pentru aceste staţii sunt necesare abonamente de radioamatori. Sistemele GPS sunt nişte componente de nelipsit din dotarea echipelor ce aleg sa pornească într-o expediţie polară, datorită posibilităţii de localizare si navigare eficientă. Toate aceste echipamente moderne ce sunt folositoare unei expediţii polare necesită şi o sursă de energie. In general, această sursă de energie este una regenerabilă şi inepuizabilă şi anume energia solară. Aceasta este produsă de panourile solare fotovoltaice. Toate aceste echipamente sunt folosite cu succes in expediţiile polare, uşurând traiul membrilor echipei ce porneşte în această aventură. Ritmul accelerat al evoluţiei tehnologiei prevesteşte o mai mare prezenţă a tehnologiei informaţiei computerizate în expediţiile polare.

Bibliografie http://www.polar-institute.ro/polar/content/view/12/26/lang,en/ http://ro.wikipedia.org/wiki/Polul_Nord http://satelit.bitnet.info/ http://en.wikipedia.org/wiki/Polar_exploration